פארק הכלניות - השטח של הפארק מ-1989 לפני השינויים בפארק שהחלו בדצמבר 2023
כריתת עצים בפארק הכלניות בעזרת ציוד מכני כבד, 7 בפברואר 2024
**פארק הכלניות** הוא פארק עצים וחורשה שהוקם על ידי קרן קיימת לישראל בשיתוף מועצת נשר לפני הפיכתה לעיר, בשנת 1989. הפארק הוקם בצמוד לכביש 7212 שבחלקו התחתון שמו רחוב הכלניות מצידו המזרחי, ורחוב המעפילים בשכונת גבעת נשר מצידו המזרחי. שטח הפארק הוא בבעלות חברת כלל תעשיות, הבעלים של מפעל נשר חיפה. במסגרת תוכנית הבנייה של חברת כלל תעשיות בנשר בגוש 11170 הכולל את מחצבת נשר הישנה, הוכרז כל השטח כשמורת טבע מאושרת.

היסטוריה
--------

בשנות ה-80 של המאה ה-20 החלה קרן קיימת לישראל להקים פארקים שונים בישובי פיתוח בדגש על חורשות בשטחי היישובים. במסגרת זו אותר השטח הנטוע במדרון הגולש בין גבעת נשר וכביש 7212 שבזמנו היה הכביש היחיד שעלה מנשר לאוניברסיטת חיפה (לפני סלילת כביש 705). השטח נמדד ותוכנן בו שביל המקשר בין הכביש לשכונת גבעת נשר עם גישרון שעובר מעל מעל הוואדי. רכיבי התכנון כללו מבנה עגול בנוי מידרגי אבן וקופינג בטון על מחציתו, מתוך מחשבה על פעילות קבוצתית דוגמת הצופים מהמבנה העגול יצא השביל דרומה לרחבה אליפטית בה הותקן מתקן משחק וטיפוס בעיצובו של האמן מעין הוד יצחק שמואלי.

בשנת 1989 נמצאה תרומה לביצוע הפרויקט על השלט נכתב "הוקם לזכרם של אברהם ואסתר שרה ארליק מטורונטו קנדה, בתרומת בנם אליעזר ארליק, שומברג קנדה". האתר הוקם על ידי חוליות הבנייה של אגף הכשרת הקרקע של קק"ל מכברי בראשותו של המהנדס מרכוס קוגן. את התוכנית הכינה אדריכלית הנוף חנה יפה שעמדה בזמנו בראש מחלקת התכנון של החבל התיכון באגף היעור. בסמוך לפארק הקימה מועצת נשר שני מגרשי מגרשי טניס.

שטח פארק הכלניות במקור נמצא בתוך שמורת טבע קטנה המשתרעת במעלה הכביש מימינו בין בית הספר היסודי "בית יהושע" לצומת הטי עם רחוב העלייה. שטח זה שהוא בבעלות חברת כלל תעשיות אושר כשמורת טבע במסגרת תוכנית הבנייה של כלל נדל"ן לבניית בתוך מחצבת נשר הישנה הנמצאת בקטע זה ממזרח לכביש 7212.

שמו בתחילה היה "פארק נשר". בשנת 2004 הקימה קק"ל פארק נוסף בעיר נשר היוצא משכונת רמות יצחק, וקראה גם לו פארק נשר. שני השמות הזהים לשני פארקים באותה עיר גרמו לבלבול למגיעים לפארק ומטיילים הגיעו לשכונת גבעת נשר בחיפוש אחרי הגשרים התלויים שפארק ברמות יצחק. רק בשנת 2017, שונה שמו של הפארק ל"פארק הכלניות" השלט בכניסה לפארק מכביש 7212 שונה בהתאם, אבל שלט הכניסה לפארק מרחוב המעפילים לא שונה ונכון לאוקטובר 2021, מופיע עליו השם "פארק נשר".

### שינויים בפארק

בחודש דצמבר 2023 החלה עיריית נשר לבצע שינויים בפארק. השינויים כללו השארת מגרש טניס אחד בכניסה אליו, ויצירת שביל הליכה רחב המגיע עד בית הספר בית יהושע בשכונת נשר הוותיקה.

ב- 5 בפברואר 2024 פרסם פקיד היערות במשרד החקלאות ופיתוח הכפר את בקשת רישיון הכריתה של עיריית נשר לכרות 60 עצים בפארק לצורך בניית מתקני ספורט ופנאי ויצירת דרך גישה רחבה בתוך החורשה. הבקשה שלהם מתייחסת לכריתת העצים הבאים

1. עצי אורן קפריסאי - 22 עצים
2. אקליפטוס מסמרי - 8 עצים
3. אלון מצוי - עץ אחד
4. אקליפטוס - 3 עצים
5. ברוש מצוי - 8 עצים
6. חרוב מצוי - 4 עצים
7. אשחר רחב-עלים - 3 עצים
8. קתרוסית מרובעת - 2 עצים
9. עצים שונים-אחרים - 9 עצים

ב- 7 בפברואר 2024 לפני כניסת רישיון הכריתה לתוקף החלו פועלים לכרות עצים ביער. בעקבות פנייה שנעשתה לפקיד היערות, כריתת העצים הופסקה.

התוכנית החדשה של הפארק המרחיבה אותו מרחוב הרקפות ועד בית הספר בית יהושע, מתנתקת מהפארק שהוקם ב-1989. השטח הוותיק הוגדר על ידי האדריכלים כשטח למדורות, ובונים מתקנים חדשים בחלקו הצפוני של הפארק, תוך יישור שטח וכריתת עצים. בתהליך שינוי הפארק נהרסו 2  מגרשי טניס ברחוב המעפילים. נסללה דרך חדשה מתוך מגרשי הטניס לשעבר לתוך החורשה. צפונית לגשרון שדרכו הגיעו לתוך הפארק מרחוב המעפילים. הגשרון עובר מעל ואדי קטן הזורם מפארק הכרמל דרך רחוב העלייה, רחוב הרקפות, מגיע לבית הספר בית יהושע ושם נבלע בצינור ניקוז.

המועד האחרון להגשת הערר לפקיד היערות היה ה-19 בפברואר 2024. עד תאריך זה הוגשו למעלה מ-20 עררים על ידי תושבי נשר. ב-26 בפברואר 2024, בוטל רישיון הכריתה על ידי פקיד היערות שקיבל את טענות מגישי הערר. תוך התייחסות לכך שהתוכנית לא התחשבה בכך שהפארק הוא שמורת טבע מאושרת. עיריית נשר התבקשה להגיש תוכנית חדשה.

גלריית תמונות
-------------

|  |
| --- |
| * הקמת הרחבה האליפטית בפארק ב-1989, בה הותקן מתקן משחק וטיפוס בעיצובו של האמן מעין הוד יצחק שמואלי.הקמת הרחבה האליפטית בפארק ב-1989, בה הותקן מתקן משחק וטיפוס בעיצובו של האמן מעין הוד יצחק שמואלי.
* הקמת המבנה העגול דמוי מיני תיאטרון ב-1989הקמת המבנה העגול דמוי מיני תיאטרון ב-1989
* השלט בכניסה לפארק מרחוב הכלניות חודש בשנת 2017 לערך. השם פארק נשר הוחלף בשם פארק הכלניות השלט בכניסה לפארק מרחוב הכלניות חודש בשנת 2017 לערך. השם פארק נשר הוחלף בשם פארק הכלניות
* השלט הישן משנת 1989 בכניסה לפארק מרחוב המעפילים. השלט לא הוחלף ושם הפארק על גבי השלט הוא פארק נשר השלט הישן משנת 1989 בכניסה לפארק מרחוב המעפילים. השלט לא הוחלף ושם הפארק על גבי השלט הוא פארק נשר
* הרחבה האליפטית משנת 1989 שבה הותקנו מתקני משחק וטיפוס הרחבה האליפטית משנת 1989 שבה הותקנו מתקני משחק וטיפוס
* הגשרון העובר על הוואדיון המפריד בין פארק הכלניות לרחוב המעפילים. הוקם בשנת 1989 הגשרון העובר על הוואדיון המפריד בין פארק הכלניות לרחוב המעפילים. הוקם בשנת 1989
* חלק מהמבנה העגול המדרגי שתוכנן לפעילות נוער שהוקם בשנת 1989 חלק מהמבנה העגול המדרגי שתוכנן לפעילות נוער שהוקם בשנת 1989
* שלט המודיע על שדרוג פארק הכלניות ליד בית הספר בית יהושע ברחוב התשבי בנשרשלט המודיע על שדרוג פארק הכלניות ליד בית הספר בית יהושע ברחוב התשבי בנשר
* עץ שנכרת ב-7 בפברואר 2024, צולם בבוקר של 8 בפברואר 2024עץ שנכרת ב-7 בפברואר 2024, צולם בבוקר של 8 בפברואר 2024
* קטע משלט המודיע על שדרוג פארק הכלניות בנשר עם תוכנית הפארק העדכניתקטע משלט המודיע על שדרוג פארק הכלניות בנשר עם תוכנית הפארק העדכנית
* פלקט כנס מאבק על כריתת עצים של תושבי העיר נשר, קריאה לפעולהפלקט כנס מאבק על כריתת עצים של תושבי העיר נשר, קריאה לפעולה
 |

קישורים חיצוניים
----------------

ויקישיתוף מדיה וקבצים בנושא **פארק הכלניות, נשר** בוויקישיתוף
* בערוץ יוטיוב

הערות שוליים
------------

1. ↑  תוכנית 355-0459364 באתר הוועדה המקומית לתכנון ובנייה מורדות הכרמל.
2. ↑  60 עצים בפארק הכלניות, מתוך אתר "מעירים"
3. ↑  מכתב לפקיד היערות: בקשת בדיקה האם עצים שנכרתו היום בפארק הכלניות בעיר נשר גוש: 11170 חלקה: 1, נכרתו ברישיון של פקיד היערות, 7 בפברואר 2024, ארכיון היסטורי של העיר נשר
4. ↑  חגית הורנשטיין, המאבק הבא של תושבי נשר נגד כריתת עצים: הפעם בפארק הכלניות, באתר כל בו, ‏12 בפברואר 2024
5. ↑  מכתב ענבר אשכנזי מ"מ פקיד היערות "החלטה בהשגות פארק הכלניות נשר", ארכיון היסטורי של העיר נשר